
                                   CONSILIUL  JUDEŢEAN   
HOTĂRÂRE               
privind constatarea încetării de drept, prin deces, a raportului de serviciu al directorului general al Direcţiei Generale de Asistenţă Socială şi Protecţia Copilului Bistriţa – Năsăud,

 Margit Moldovan

    Consiliul Judeţean Bistriţa-Năsăud, întrunit în şedinţă extraordinară, în prezenţa a 23 de consilieri judeţeni;

Având în vedere :
- expunerea de motive nr. I/B/7791 din 02.11.2012   a preşedintelui Consiliului Judeţean Bistriţa-Năsăud;

-  raportul nr. I/B/7790 din 02.11.2012  al Direcţiei administraţie locală;

- adresa nr. 29.998/29.10.2012 a Direcţiei Generale de Asistenţă Socială şi Protecţia Copilului Bistriţa-Năsăud, înregistrată la Consiliul Judeţean Bistriţa-năsăud sub nr. I/B/7679/30.10.2012;
- certificatul de deces seria: DZ, nr. 547248/25.10.2012, eliberat de Primăria Municipiului Cluj-Napoca;

- prevederile art. 98 alin. (1), lit. a) din Legea nr. 188/1999,  privind Statutul funcţionarilor publici, republicată (r2), cu modificările şi completările ulterioare;
- prevederile Dispoziţiei Preşedintelui Consiliului Judeţean nr. 131/06.07.2010 privind numirea prin promovare în funcţia publică de conducere de director general al Direcţiei Generale de Asistenţă Socială şi Protecţia Copilului Bistriţa-Năsăud a doamnei Margit Moldovan;

        În temeiul dispoziţiei art. 91 alin. 2 lit. e , art. 97 şi art. 115, alin. (1), lit. c) din Legea nr. 215/2001 privind administraţia publică locală, republicată, cu modificările şi completările ulterioare.

HOTĂRĂŞTE:

Art.1.  Se constată încetarea de drept, prin deces, a raportului de serviciu al directorului general al Direcţiei Generale de Asistenţă Socială şi Protecţia Copilului Bistriţa – Năsăud, Margit Moldovan, începând cu data de 25.10.2012.
               Art.2. Prezenta hotărâre a fost adoptată cu un număr de 24 voturi pentru.
Art.3. Cu ducerea la îndeplinire a prevederilor prezentei hotărâri         

se încredinţează Direcţia economică.
        Art.4. Prezenta hotărâre se comunică de către Serviciul  comunicare, relaţii publice şi relaţii externe al Direcţiei administraţie locală cu:

· Direcţia administraţie locală;

· Direcţia Generală de Asistenţă Socială şi Protecţia Copilului Bistriţa-Năsăud;

· Direcţia economică;
· Biroul audit public intern;
· Agenţia Naţională a Funcţionarilor Publici;
· Instituţia Prefectului Judeţul Bistriţa-Năsăud;
                                                     PREŞEDINTE,

                                               EMIL RADU MOLDOVAN

